**PRILOG: II**

**PROJEKTNI ZADATAK**

**Ostale usluge MPA ENGAGE – „Uključivanje dionika u postupak donošenja mjera prilagodbe i ublažavanja utjecaja klimatskih promjena u NP Brijuni i izrada elaborata prilagodbe i ublažavanja klimatskih promjena“**

**Evidencijski broj: 432/21**

Nabava usluge iz ovog postupka jedostavne nabave dio je aktivnosti projekta „MPA Engage“ koji se provodi u okviru Interreg MED programa koji sufinancira Europski fonda za regionalni razvoj (85% ukupnih prihvatljivih troškova) te vlastito sufinanciranje projekta Javne ustanove Nacionalni park Brijuni (15% ukupnih prihvatljivih troškova).

**Predmet nabave su usluge izrade elaborata prilagodbe i ublažavanja utjecaja klimatskih promjena u NP Brijuni i usluge uključivanja dionika u postupak donošenja mjera.** Planirana projektna aktivnost provodi se unutar **radnog paketa (WP) 3 – testiranje.**

Predmet nabave uključuje: usluge informiranja lokalne zajednice i djelatnika Javne ustanove Nacionalni park Brijuni o problemu klimatskih promjena, kontaktiranje i uključivanje svih dionika i djelatnika Javne ustanove u proces odabira mjera za ublažavanje klimatskih promjena u Nacionalnom parku Brijuni (organizacija sastanaka i radionica, izrada liste kontakata, javno izglašavanje mjera i ostalo) te izrada elaborata prilagodbe i ublažavanja utjecaja klimatskih promjena u NP Brijuni koja će biti baza za implementaciju izglasanih mjera u Plan upravljanja Javne ustanove Nacionalni park Brijuni.

Rok izvršenja usluge: 8 mjeseci od dana stupanja ugovora na snagu.

**Predviđeno trajanje ugovora: 16.08.2021 do 16.4.2022.**

Opći i ciljevi projektnog zadatka:

Informiranje javnosti, izlašavanjem mjera ublažavanja te izrada prijedloga studije, u okviru ovog predmeta nabave, dodatno će unaprijediti zaštitu područja te poboljšati odnose djelatnika i dionika. Odabir i uvrštavanje usuglašenih mjera prilagodbe na klimatske promjene u Plan upravljanja NP Brijuni i ostalim postojećim strateškim dokumentima. Slijedom navedenog studija će se provesti kroz izvršavanje 5 projektnih zadatka:

1. PROJEKTNI ZADATAK 1. INFORMIRANJE ŠIRE JAVNOSTI - WEB OBJAVE
2. PROJEKTNI ZADATAK 2. PRIOPĆENJA ZA JAVNOST
3. PROJEKTNI ZADATAK 3. ORGANIZACIJA SASTANKA

FAZA 1. ORGANIZACIJA PRVOG INTERNOG SASTANKA - NP BRIJUNI

FAZA 2. ORGANIZACIJA DRUGOG INTERNOG SASTANKA - NP BRIJUNI

FAZA 3. ORGANIZACIJA PRVOG SUSRETA DIONIKA

FAZA 4. ORGANIZACIJA DRUGOG SUSRETA DIONIKA

FAZA 5. ORGANIZACIJA FINALNOG SUSRETA

1. PROJEKTNI ZADATAK 4. IZGLAŠAVANJE MJERA
2. PROJEKTNI ZADATAK 5. IZRADA ELABORATA PRILAGODBE I UBLAŽAVANJA KLIMATSKIH PROMJENA

Glavni problemi koji se žele riješiti uključivanjem dionika u upravljanje odnosno izglašavanje mjera ublažavanja klimatskih promjena u Nacionalnom parku Brijuni su izbjegavanje sukoba i nesuglasica između dionika i Javne ustanove te zajedničko planiranje i unapređenje Nacionalnog parka. Također izradom elaborata prilagodbe i ublažavanja utjecaja klimatskih promjena u NP Brijuni omogućit će se bolja revizija plana upravljanja ubacivanjem mjera prilagodbe na klimatske promjene.

**Specifični ciljevi projektnog zadatka:**

Specifični ciljevi projektnog zadatka su jačanje odnosa djelatnika i dionika te uspostava boljeg upravljanja i zaštite prirode u Javnoj ustanovi Nacionalni park Brijuni i to putem sljedećih faza u projektnim zadacima:

1. PROJEKTNI ZADATAK 1. INFORMIRANJE ŠIRE JAVNOSTI - WEB OBJAVE

Pomoću web platforme (<https://www.np-brijuni.hr/hr/eu-projekti/projekti-u-tijeku/mpa-engage>) informirati i približiti javnosti rad i postignuća projekta kroz minimalno 6 objava prilagođenih široj javnosti. Predviđena frekvencija objava je 1 mjesečno u vremenu trajanja ugovora i sadržaj istih mora se doticati rezultata, procesa uključivanja dionika te novosti. Minimalni broj znakova po objavi ne smije biti manji od 2000 znakova (bez brojanja razmaka).

1. PROJEKTNI ZADATAK 2. PRIOPĆENJA ZA JAVNOST

Putem lokalnih medija (web stranica, novina, radija i slično) potrebno je informirati i približiti javnosti rad i postignuća projekta pomoću minimalno 3 priopćenja prilagođenih široj javnosti. Predviđena frekvencija objava je jedno priopćenje svaka 2 mjeseca u vremenu trajanja ugovora i sadržaj istih mora se doticati prezentacije projekta i rezultata procjene ranjivosti, procesa uključivanja dionika i prijedlog mjera za ublažavanje klimatskih promjena te prezentaciju rezultata i elaborata. Minimalni broj znakova po priopćenju ne smije biti manji od 5000 znakova (bez brojanja razmaka).

1. PROJEKTNI ZADATAK 3. ORGANIZACIJA SASTANKA
	1. FAZA 1. ORGANIZACIJA PRVOG INTERNOG SASTANKA - NP BRIJUNI

Uključivanje svih djelatnika službi i ravnatelja NP Brijuni kroz prezentaciju rada i rezultata projekta te budućih ciljeva u zaštiti i upravljanju uvelike će pridonijeti zajedničkom procesu izglašavanja mjera te učinkovitijoj zaštiti i boljem upravljanju. Troškovi logistike za organizaciju susreta i sastanka biti će u trošku JU NP Brijuni. Sastanak mora sadržavati prezentaciju rezultata MPA Engage, prezentaciju nadolazećeg procesa kao i dogovor oko smjera zajedničke strategije zaštite. Na sastanku će se prezentirati dosadašnji rad na projektu, rezultati, ciljevi i nadolazeći proces. Na sastanku će biti izvršena revizija ponuđenih mjera od strane projektnih partnera te će se odabrati mjere koje će biti predložene za javno glasanje.

Troškovi logistike za organizaciju susreta i sastanka biti će u trošku JU NP Brijuni.

* 1. FAZA 2. ORGANIZACIJA DRUGOG INTERNOG SASTANKA - NP BRIJUNI

Na sastanku će biti dogovor oko smjera zajedničke strategije zaštite kroz reviziju Plana upravljanja i uključivanja mjera ublažavanja klimatskih promjena u isti. Troškovi logistike za organizaciju susreta i sastanka biti će u trošku JU NP Brijuni.

* 1. FAZA 3. ORGANIZACIJA PRVOG SUSRETA DIONIKA

Kreiranje liste dionika i njihovih kontakata, stupanje u kontakt sa svim relevantnim dionicima Javne ustanove Nacionalni park Brijuni, te organizacija prvog sustreta zainteresiranih dionika. Sastanak mora sadržavati prezentaciju projekta i web platforme, prezentaciju nadolazećeg procesa i benefite istog. Prezentaciju mjera te što one predstavljaju i/ili impliciraju te najavu nadolazećeg javnog izglašavanja istih. Troškovi logistike za organizaciju susreta i sastanka biti će u trošku JU NP Brijuni.

* 1. FAZA 4. ORGANIZACIJA DRUGOG SUSRETA DIONIKA

Na sastanku će biti dogovor oko smjera zajedničke strategije zaštite kroz reviziju Plana upravljanja i uključivanja mjera ublažavanja klimatskih promjena u isti. Troškovi logistike za organizaciju susreta i sastanka biti će u trošku JU NP Brijuni.

* 1. FAZA 5. ORGANIZACIJA FINALNOG SUSRETA

Finalni sustret obuhvaća sve dionike i djelatnike Javne ustanove. Tijekom organizacije ovog susreta potrebno je pozvati i obavijestiti medije. Sastanak mora sadržavati prezentaciju izglasanih mjera, rezultate projekta te prezentaciju elaborata prilagodbe i ublažavanja utjecaja klimatskih promjena. Tijekom ovog finalnog susreta biti će i zadnja validacija izglasanih mjera i elaborata. Troškovi logistike za organizaciju susreta i sastanka biti će u trošku JU NP Brijuni.

1. PROJEKTNI ZADATAK 4. IZGLAŠAVANJE MJERA

U ovoj fazi dolazi do procesa izglašavanja mjera ublažavanja utjecaja klimatskih promjena. Proces glasanja odvija se prije organizacije finalnog susreta. Proces glasanja mora biti popraćen kratkim sažetkom dosadašnjeg rada i rezultata projekta te listom mjera s pojašnjenjem čemu služe i što one impliciraju. Dokument mora biti javno dostupan na web platformi i/ili facebook stranici Javne ustanove. Glasanje mora biti popraćeno barem jednim priopćenjem za javnost (lokalne novine ili radio postaje).

1. PROJEKTNI ZADATAK 5. IZRADA ELABORATA PRILAGODBE I UBLAŽAVANJA KLIMATSKIH PROMJENA

Elaborat prilagodbe i ublažavanja utjecaja klimatskih promjena je dokument koji sadrži između ostalog detaljan opis rezultata i procesa uključivanja dionika i mora biti izrađen prema predlošku zadanom u okviru projekta MPA Engage uz korištenje svih ostalih relevantnih dokumenata. Elaborat mora biti izrađen u suradnji s djelatnicima stručne službe NP Brijuni na hrvatskom i engleskom jeziku.